**Judecătoria/Tribunalul/Curtea de apel** **.....** (*trebuie menţionată denumirea instanţei şi numărul dosarului, pentru ca lucrătorii de la registratura instanței să știe cărui dosar să atașeze cererea dumneavoastră)*

**Dosar nr. …../…../…..**

**Domnule Preşedinte,**

**Subsemnatul**  *(nume, prenume) .......................*, cu domiciliul în ........................., având codul numeric personal ........................., *( dacă cererea se depune prin mandatar, reprezentant legal sau avocat, se precizează în plus „ prin ...................... nume, prenume” )* în calitate de pârât, în dosarul nr. ..../...../.....

sau

**Subscrisa**(*denumirea persoanei juridice .....*), cu sediul în ..., având codul unic de înregistrare/codul de identitate fiscală/numărul de înmatriculare în registrul comerţulul/contul bancar ..., prin reprezentant ꜜ⁾ (*nume ....., prenume .....*)/prin consilier juridic (*nume ....., prenume .....*)/prin avocat (*nume ....., prenume .....*), cu sediul profesional în ....., în calitate de pârâtă, în dosarul nr. ..../...../.....

ꜜ⁾ *Conform art. 151 din Codul de procedură civilă :*

 *(1) Când cererea este făcută prin mandatar, se va alătura procura în original sau în copie legalizată.*

 *(2) Avocatul şi consilierul juridic vor depune împuternicirea lor, potrivit legii.*

 *(3) Reprezentantul legal va alătura o copie legalizată de pe înscrisul doveditor al calităţii sale.*

 *(4) Reprezentanţii persoanelor juridice de drept privat vor depune, în copie, un extras din registrul public în care este menţionată împuternicirea lor.*

 *(5) Organul de conducere sau, după caz, reprezentantul desemnat al unei asociaţii, societăţi ori alte entităţi fără personalitate juridică, înfiinţată potrivit legii, va anexa, în copie legalizată, extrasul din actul care atestă dreptul său de reprezentare în justiţie.*

**în contradictoriu cu reclamantul** (*nume ..., prenume ...*), cu domiciliul în .../ **în contradictoriu cu pârâtulꜜ⁾** (*nume ..., prenume ...*), cu domiciliul în ..., cod numeric personal ... formulăm prezenta

*ꜜ⁾ Conform art.209 alin.2 din Codul de procedură civilă „ În cazul în care pretenţiile formulate prin cerere reconvenţională privesc şi alte persoane decât reclamantul, acestea vor putea fi chemate în judecată ca pârâţi.”*

 *Precizați codul numeric al pârâtului dacă îl cunoașteți. Dacă nu îl cunoașteți, conform art.194 din Codul de procedură civilă, menționarea acestui element de identificare al pârâtului nu este obligatorie.*

sau

**în contradictoriu cu reclamanta** (*denumirea persoanei juridice .....*), cu sediul în ..../ **în contradictoriu cu pârâtaꜜ⁾** (*denumirea persoanei juridice .....*), cu sediul în ..., având codul unic de înregistrare/codul de identitate fiscală/numărul de înmatriculare în registrul comerţulul/contul bancar ..... formulăm prezenta

*ꜜ⁾ Conform art.209 alin.2 din Codul de procedură civilă „ În cazul în care pretenţiile formulate prin cerere reconvenţională privesc şi alte persoane decât reclamantul, acestea vor putea fi chemate în judecată ca pârâţi.”*

 *Precizați codul unic de înregistrare/codul de identitate fiscală/numărul de înmatriculare în registrul comerţulul/contul bancar al pârâtei persoană juridică dacă îl cunoașteți. Dacă nu îl cunoașteți, conform art.194 din Codul de procedură civilă, menționarea în cuprinsul cererii a acestor elemente de identificare ale pârâtei nu este obligatorie.*

**CERERE RECONVENŢIONALĂ**

prin care solicităm instanţei, ca prin hotărârea ce o va pronunţa să dispună …..

**În fapt**, arătăm că ...ꜜ⁾

##### *ꜜ⁾ Precizați aspectele ce justifică acestă cerere, respectiv legătura între cererea de chemare în judecată a reclamantului și cererea dumneavoastră reconvențională.*

**În drept,** ne întemeiem cererea pe dispoziţiile ...ꜜ⁾

##### *ꜜ⁾ Enumerați articolele din legislație în baza cărora v-ați formulat pretenţiile.*

**În dovedire,** solicităm încuviinţarea probei cu înscrisuri/probei testimoniale/probei cu interogatoriul reclamantului -pârâtului/probei cu expertiză judiciară ...ꜜ⁾

*ꜜ⁾ Puteți solicita încuviințarea oricăreia dintre aceste probe sau chiar încuviințarea tuturor celor patru variante, dacă apreciați că vă sunt de folos în demonstrarea susținerilor dumneavoastră.*

**În cadrul probei cu înscrisuri,** depunem următoarele înscrisuri....., în copii certificate pentru conformitate cu originalul, în .... exemplare.ꜜ⁾

*ꜜ⁾ Enumerați înscrisurile pe care le depuneți o dată cu cererea reconvențională.*

 *Pe fiecare înscris pe care îl anexați prezentei cereri scrieți, în josul paginii sau unde se poate și este vizibil, pe fiecare pagină, mențiunea „ Conform cu originalul” și semnați lângă această mențiune.* *Acesta este modul în care certificați pentru conformitate cu originalul* înscrisurile pe care doriți să le depuneți o dată cu cererea reconvențională.

**În cadrul probei cu testimoniale**, solicităm citarea în calitate de martori a numiţilor (*nume ..., prenume* ...) ....., cu domiciliulîn ... *(adresa completă a martorilor : localitate, str., nr., bloc, scară, etaj, nr. ap.)*, pentru dovedirea celor expuse mai sus şi solicităm citarea acestora.

**În cadrul probei cu interogatoriu**, solicităm citarea reclamantului/pârâtului, sub sancţiunea aplicării dispoziţiilor art. 358 Codul de procedură civilă *(în cazul în care reclamantul/pârâtul refuză să răspundă la interogatoriuꜜ⁾ sau nu se înfăţişează, instanţa poate socoti aceste împrejurări ca o mărturisire deplină ori numai ca un început de dovadă în folosul aceluia care a propus interogatoriul)* , pentru dovedirea următoarelor aspecte ...

*ꜜ⁾ În cazul în care reclamantul/pârâtul este o persoană juridică, conform art.355 din Codul de procedură civilă, acesta va răspunde în scris la interogatoriul pe care va trebui să îl ataşati cererii reconvenționale.*

**În cadrul probei cu expertiză** **în specialitatea .....**, solicităm încuviinţarea următoarelor obiective .....ꜜ⁾

*ꜜ⁾ Alegeți specialitatea în conformitate cu clasificarea prevăzută în Ordinul Ministerului justiției nr.199/C/2010 pentru aprobarea Nomenclatorului specializărilor expertizei tehnice judiciare. ( de exemplu, în cazul partajului bunurilor, specialitatea evaluări proprietății imobiliare, evaluări bunuri mobile, contabilitate etc.)*

 *Precizați obiectivele evaluării. ( de exemplu, în cazul partajului bunurilor, stabilirea valorii reale și actuale a casei/apartamentului, terenului, mașinii etc., precum și stablirea loturilor ce i-ar reveni fiecăruia dintre soți, stabilirea faptului că unul dintre soți a avut o contribuție mai mare la veniturile familiei ).*

De asemenea, solicităm **judecarea cauzei în lipsă,** în conformitate cu art. 223 alin. (3) Codul de procedură civilă. ꜜ⁾

*ꜜ⁾* Mențiunea este opțională. Dacă nu doriți să vă prezentați în instanță, conform art. 223 alin.3 din Codul de procedură civilă, cauza se judecă și în absența dumneavoastră, dacă ați precizat în cerere că doriți ca judecarea acesteia să se facă și în lipsă. Atenție, potrivit art.411 alin.1 pct.2, când niciuna din părți nu se prezintă la proces, judecătorul suspendă judecata, cu excepția situației în care una din părți a cerut în scris judecarea în lipsă.

În conformitate cu art. 453 Codul de procedură civilă, solicităm instanţei să oblige reclamntul/pârâtul la plata **cheltuielilor de judecată**ocazionate de acest procesꜜ⁾ .

*ꜜ⁾ De exemplu cheltuielile reprezentând onorariile avocaţilor/ experților/ sumele cuvenite martorilor pentru cheltuielile de transport, cazare sau masă etc.*

Depunem prezenta cerere reconvențională, în ... **exemplare**.ꜜ⁾

***ꜜ⁾*** *Conform art.149 alin. 1 din Codul de procedură civilă „Când cererea urmează a fi comunicată, ea se va face în atâtea exemplare câte sunt necesare pentru comunicare, în afară de cazurile în care părţile au un reprezentant comun sau partea figurează în mai multe calităţi juridice, când se va face într-un singur exemplar. În toate cazurile este necesar şi un exemplar pentru instanţă.”*

 *Fiecare exemplar al cererii reconvenționale va fi însoțit de copiile certificate după înscrisurile la care ați făcut referire mai sus.*

 *Dacă nu doriți să vă deplasați la sediul instanței pentru a depune cererea, aceasta din urmă poate fi transmisă:*

* ***prin reprezentant****convențional (persoană pe care ați împuternicit-o prin procură / împuternicire să vă reprezinte/să depună cererea pentru dvs.) ;*
* ***prin poştă****, cu confirmare de primire și , în mod ideal, cu conținut declarat sau* ***prin curier****;*
* ***prin fax sau prin poşta electronică*** *( cererea se înregistrează şi primeşte dată certă prin aplicarea de către lucrătorul de la registratura instanței a ştampilei de intrare).*

 *Dacă taxa judiciară de timbru pe care ați achitat-o are o valoare mare, cel mai sigur este să depuneți chitanța originală la registratura instanței, întrucât prin ștampila cu numărul de înregistrare ce vi se aplică pe cererea reconvențională/adresa de înaintare aveți dovada depunerii.*

##### Anexăm dovada achitării taxei judiciare de timbru în cuantum de...ꜜ⁾

##### *ꜜ⁾ În conformitate cu prevederile Ordonanţei de urgenţă a Guvernului nr. 80 / 26 iunie 2013 privind taxele judiciare de timbru, anumite acţiuni şi cereri introduse la instanţele judecătoreşti sunt supuse taxelor judiciare de timbru, existând în același timp și cazuri în care justițiabilul este scutit de aceste cheltuieli.*

#####  *Taxele judiciare de timbru*[*se stabilesc în mod diferenţiat*](https://singur-in-instanta.ro/calculator-taxa-judiciara-de-timbru)*, după cum obiectul acțiunii/ cererii este sau nu evaluabil în bani, conform prevederilor Ordonanţei de urgenţă a Guvernului nr. 80 / 26 iunie 2013 privind taxele judiciare de timbru.*

Anexăm **procura** în original /copie legalizată /**delegaţia de reprezentare**/copie legalizată de pe înscrisul doveditor al calităţii de reprezentant.ꜜ⁾

 *ꜜ⁾* Semnătura de pe cerere trebuie să fie olografă (scrisă de mână). Atenție: chiar dacă trimiteți cererea semnată prin email, instanța vă poate pune în vedere prin citație să depuneți cererea în original semnată olograf (dacă nu doriți să vă prezentați la registratura instanței pentru a o depune, o puteți trimite prin poștă și se va atașa la dosar în momentul primirii), iar în cazul în care nu vă conformați acestei solicitări, se va anula cererea pentru lipsa semnăturii.

**Data,** **Semnătura,**

**Domnului Preşedinte al Judecătoriei…../Tribunalului…../Curţii de Apel**